AD. THE ENGLISH VOYAGES 



1253- 



De Tartaris & domibus eorum. 



NUsquam habent manentem civitatem, sed futuram 

 ignorant. Inter se diviserunt Scythiam, quae durat a 

 Danubio usque ad ortum solis. Et quilibet Capitaneus, 

 secundum quod habet plures vel pauciores homines sub se, 

 scit terminos pascuorum suorum, & ubi debet pascere 

 hyeme & aestate, vere & autumno. In hyeme enim 

 descendunt ad calidiores regiones versus meridiem. In 

 aestate ascendunt ad frigidiores versus aquilonem. Loca 

 pascuosa sine aquis pascunt in hyeme quando est ibi nix, 

 quia nivem habent pro aqua. Domum in qua dormiunt 

 fundant super rotam de virgis cancellatis, cujus tigna sunt 

 de virgis, & conveniunt in unam parvulam rotam superius, 

 de qua ascendit collum sursum tanquam fumigatorium, 

 quam cooperiunt filtro albo : & frequentius imbuunt 

 etiam filtrum cake vel terra alba & pulvere ossium, ut 

 albens splendeat, & aliquando nigro. Et filtrum illud 

 circa collum superius decorant pulchra varietate picturae. 

 Ante ostium similiter suspendunt filtrum opere polimitario 

 variatum. Consumunt enim filtrum coloratum in faciendo 

 vites & arbores, aves & bestias. Et faciunt tales domos 

 ita magnas, quod habent triginta pedes in latitudine. Ego 

 enim mensuravi semel latitudinem inter vestigia rotarum 

 unius bigae viginti pedum : & quando domus erat super 

 bigam excedebat extra rotas in utroque latere quinque 

 pedibus ad minus. Ego numeravi in una biga viginti 

 duos boves trahentes unam domum : Undecem in uno 

 ordine secundum latitudinem bigae, & alios undecem ante 

 illos : Axis bigae erat magnus ad modum arboris navis : 

 Et unus homo stabat in ostio domus super bigam minans 

 boves. Insuper faciunt quadrangulos de virgulis fissis 

 attenuatis ad quantitatem unius arcae magnae : & postea de 

 una extremitate ad aliam elevant testudinem de similibus 

 virgis, & ostiolum faciunt in anteriori extremitate : & 

 postea cooperiunt illam cistam sive domunculam filtro nigro 

 imbuto sevo sive lacte ovino, ne possit penetrari pluvia : 

 quod similiter decorant opere polimitario vel plumario. Et 



184 



